cyanic-selkie/wikianc huggingface dataset:
ஜோன் பெர்கசன்
வாழ்க்கைக் குறிப்பு
ஜோன் பெர்கசன் இசுக்கொட்லாந்து, ஈஸ்டர் ரொசு பிரதேசத்தில் டெயின் என்ற ஊரில் 1842 ஆம் ஆண்டில் பிறந்தவர். டெயின் ரோயக் அக்காதமியில் கல்வி கற்ற இவர் இன்வெர்னெசு, இலண்டன் ஆகிய இடங்களில் ஊடகவியலாளராகப் பயிற்சி பெற்றார். பின்னர் 1861 ஆம் ஆண்டில் இலங்கை சென்றார். இலங்கையில் கொழும்பு ஒப்சர்வர் பத்திரிகையின் உரிமையாளரும், அதன் பிரதம ஆசிரியராகவும் இருந்த அலிஸ்டர் மெக்கன்சி பெர்கசன் (1816 - 1892) ஜோன் பெர்கசனின் மாமாவாவார். அவரிடம் உதவி ஆசிரியராகப் பணியைத் தொடங்கினார். இப்பத்திரிகையில் இவர் 50 ஆண்டு காலம் பணியாற்றினார். 1867 இல் இப்பத்திரிகையின் பெயர் சிலோன் ஒப்சர்வர் என மாற்றப்பட்டது. ஆரம்பத்தில் அலிஸ்டர் மெக்கன்சிக்கு உதவி ஆசிரியராக இருந்து, படிப்படியாக உயர்ந்து, அப்பத்திரிகையில் உரிமையாளரானார். 1892 இல் அலிஸ்டர் மெக்கன்சி இறந்ததை அடுத்து ஒப்சர்வர் பத்திரிகையின் பிரதம ஆசிரியரானார்.
ஜோன் பெர்கசன் இலங்கையில் அரசியல், வர்த்தக, மற்றும் கலாசாரத் துறைகளில் பெரிதும் ஆர்வம் காட்டினார். குறிப்பாக, இலங்கையில் தொடருந்து சேவை அபிவிருத்திக்கு ஆதரவாக நிறைய எழுதினார். அத்துடன், தேயிலை, கோப்பி, தென்னை போன்ற வேளாண்மை வணிகங்களில் ஆர்வம் காட்டினார். ஆண்டு தோறும் Directory of Ceylon என்ற பெயரில் ஆண்டுதோறும் கையேடுகளை எழுதி வெளியிட்டு வந்தார். இவற்றின் தொகுப்பு 1930 ஆம் ஆண்டில் கொழும்பு கொமர்சல் கம்பனி Ferguson's Ceylon Directory – 1930 என்ற பெயரில் வெளியிட்டது. இந்நூல் 1595 பக்கங்களில் 48 விடயங்களை விரிவாக விளக்கி எழுதப்பட்டது.
1881 ஆம் ஆண்டு முதல் 1904 அம் ஆண்டு வரை "ட்ரொப்பிக்கல் அக்ரிகல்ச்சரிஸ்டு" (Tropical Agriculturalist) என்ற ஆங்கில இதழை வெளியிட்டு வந்தார். கொழும்பு கறுவாத் தோட்டத்தில் அமைந்திருந்த பாப்டிசத் தேவாலயத்தில் முக்கிய உறுப்பினராக இருந்து செயலாற்றினார். இலங்கையில் இருந்த காலத்தில் ஆத்திரேலியா, நியூசிலாந்து, ஜப்பான், சீனா, வட அமெரிக்கா, பிரித்தானியா ஆகிய நாடுகளுக்கும் சென்று வந்திருந்தார்.
இறுதிக் காலம்
ஜோன் பெர்கசன் 1903 ஆம் ஆண்டில் இலங்கை சட்டவாக்கப் பேரவையின் உறுப்பினராக நியமிக்கப்பட்டார். இவர் உறுப்பினராக இருந்த காலத்தில் இலங்கையின் தொடருந்து சேவைகளை விரிவாக்குவதில் பெரும் பங்காற்றினார். 1908 ஆம் ஆண்டில் பேரவை உறுப்பினர் பதவியைத் துறந்தார். 1912 ஆம் ஆண்டில் பிரித்தானியா திரும்பினார். அங்கு அவர் 1913 ஆம் ஆண்டில் காலமானார். ஜோன் பெர்கசன் இரண்டு தடவைகள் திருமணம் புரிந்தார். 1871 ஆம் ஆண்டில் சார்லொட் ஏடன் (இறப்பு: 103) என்பவரைத் திருமணம் புரிந்தார். இவர்களுக்கு இரண்டு மகன்களும், இரண்டு மகள்களும் இருந்தனர். 1905 இல் எல்லா சிமித் என்பவரைத் திருமணம் புரிந்தார்.
விருதுகள்
ஜோன் பெர்கசனுக்கு பிரித்தானிய அரசின் செயிண்ட் மைக்கேல் மற்றும் செயிண்ட் ஜோர்ஜ் விருது (Order of St Michael and St George) வழங்கப்பட்டது. இலங்கையில் இவரது நினைவாக கொழும்பு, மட்டக்குளியில் வீதி ஒன்றிற்கு பெர்கசன் வீதி எனப் பெயரிடப்பட்டுள்ளது.
மேற்கோள்கள்
பகுப்பு:1842 பிறப்புகள் பகுப்பு:1913 இறப்புகள் பகுப்பு:இலங்கை சட்டசபை உறுப்பினர்கள் பகுப்பு:இலங்கை ஊடகவியலாளர்கள் பகுப்பு:இலங்கை எழுத்தாளர்கள்
சினேகன்
சினேகன் (Snehan) தமிழ்த் திரைப்படப் பாடலாசிரியரும், கவிஞரும், நடிகருமாவார். .2018 ஆம் ஆண்டு மக்கள் நீதி மய்யம் கட்சியில் இணைந்து 2019 மக்களவைத் தேர்தலில் போட்டியிட்டார். 2021 தமிழ்நாடு சட்டமன்றத் தேர்தலில் மக்கள் நீதி மய்யம் வேட்பாளராக விருகம்பாக்கம் தொகுதியில் போட்டியிட்டார். விவசாயக் குடும்பத்தில் எட்டாவது மகனாகப் பிறந்த இவருக்கு 6 மூத்த சகோதரர்களும் ஒரு மூத்த சகோதரியும் உள்ளனர். இடைநிலை ஆசிரியரான இவர் 2000-ஆம் ஆண்டு பாடல் எழுதத் தொடங்கினார். இவர் கவிஞர் வைரமுத்துவிடம் உதவியாளராகப் பணியாற்றிய பின்னர் புத்தம் புது பூவே திரைப்படத்தில் பாடலாசிரியரானார். 2009 ஆம் ஆண்டில் யோகி என்ற திரைப்படத்தில் நடிகராகவும் அறிமுகமானார்.
மேற்கோள்கள்
பகுப்பு:1978 பிறப்புகள் பகுப்பு:வாழும் நபர்கள் பகுப்பு:தமிழகப் பாடலாசிரியர்கள் பகுப்பு:தமிழகக் கவிஞர்கள் பகுப்பு:திரைப்படப் பாடலாசிரியர்கள் பகுப்பு:தமிழ் பாடலாசிரியர்கள் பகுப்பு:மக்கள் நீதி மய்யம் அரசியல்வாதிகள்
மஞ்சேரி
மஞ்சேரி என்னும் ஊர் கேரளத்தின் மலப்புறம் மாவட்டத்தில் அமைந்துள்ளது. மலப்புறம் மாவட்டத்தில் உள்ள முக்கியமான வியாபாரத் தலங்களில் ஒன்று. இது ஏறநாடு வட்டத்திற்கு உட்பட்டது. இந்த வட்டத்தின் தலைமையகம் மஞ்சேரியில் உள்ளது.
சான்றுகள்
பகுப்பு:மலப்புறம் மாவட்டத்தில் உள்ள ஊர்களும் நகரங்களும்
ஆலன் டஃப்
ஆலன் டஃப் (Alan Duff, பிறப்பு: சனவரி 12 1938, இறப்பு: சூன் 28 1989) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 36 முதல்தர துடுப்பாட்டப் போட்டிகளில் கலந்து கொண்டுள்ளார். 1959-1968 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஆலன் டஃப் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1938 பிறப்புகள் பகுப்பு:1989 இறப்புகள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
சம்பாஜே
சம்பாஜே (Sampaje) என்பது இந்தியாவின் தென் மாநிலமான கர்நாடகாவில் உள்ள ஒரு மலைக் கிராமம் ஆகும். இது கர்நாடகாவின் குடகு மாவட்டத்தில் உள்ள மடிக்கேரி வட்டத்தில் அமைந்துள்ளது. இது தெற்கு கன்னட மாவட்டத்தில் உள்ள மங்களூர் நகரத்தைக் குடகு மாவட்டத்தில் உள்ள மடிக்கேரி நகரத்துடன் இணைக்கும் தேசிய நெடுஞ்சாலை-275-ல் அமைந்துள்ளது. இது குடகு மற்றும் தெற்கு கன்னடா இடையே உள்ள ஒரு எல்லை கிராமம்.
மக்கள்தொகையியல்
2001 இந்திய மக்கள் தொகைக் கணக்கெடுப்பின்படி சம்பாஜேயில் 5304 பேர் வசிக்கின்றனர். இவர்களில் 2639 பேர் ஆண்கள் 2665 பெண்கள் ஆவர்.
கல்வி
ஜி. எம். பி. பள்ளி சம்பாஜே கிராமத்தில் உள்ள மாணவர்களுக்கு ஆரம்பக் கல்வியை வழங்குகிறது. 'சம்பாஜே பதவி பூர்வா கல்லூரி' கலைப் பிரிவில் பல்கலை முன்பட்ட கல்வியை வழங்கும் முக்கிய நிறுவனமாகச் செயல்பட்டு வருகிறது. 1966 சம்பாஜே உயர்நிலைப் பள்ளியை நிறுவப்பட்ட இந்நிறுவனம் பின்னர் கல்லூரியாகத் தரம் உயர்த்தப்பட்டது.
வேளாண்மை
விவசாயம் மக்களின் முக்கியத் தொழிலாகும். இயற்கை மீள்மம், பாக்கு, தென்னை, முந்திரி தோட்டங்கள் முக்கிய உற்பத்தி ஆதாரமாக உள்ளன. தேனீ வளர்ப்பும் மேற்கொள்ளப்படுகிறது.
உயிர்பன்மயம்
சம்பாஜே இந்தியாவின் மேற்குத் தொடர்ச்சி மலைப் பகுதியில் அமைந்துள்ளது. சம்பாஜே பல்வேறு வகையான விலங்குகள் மற்றும் பறவைகள் நிறைந்த ஒரு அழகான இடம். குரங்குகள், மயில்கள், மரங்கொத்திகள் மற்றும் பலவகையான மரங்கள் இப்பகுதியின் உயிர் பன்முகத்தன்மையை உருவாக்குகின்றன.
மொழி
கன்னடம், துளு, கொடவா மற்றும் அரே பாஷே ஆகியவை இங்குப் பேசப்படும் முக்கிய மொழிகள் ஆகும்.
மேற்கோள்கள்
<references group="" responsive="1">
வெளி இணைப்புகள்
பகுப்பு:குடகு மாவட்டம் பகுப்பு:கர்நாடக மாநிலத்திலுள்ள ஊர்களும் நகரங்களும்
வட்டக்கச்சி நட்பு வட்டம்
நோக்கம்
தாயகத்திலும் புலம்பெயர் நாடுகளிலும் வாழும் இப்பிரதேசம் சார்ந்த மக்களுக்கிடையில் ஓர் உறவுப்பாலத்தை தோற்றுவிப்பது இக்குழுமத்தின் பிரதான நோக்கமாகும்.
வெளி இணைப்புகள்
பகுப்பு:இணையக் குழுமங்கள்
சோடியம் பைபுளோரைடு
சோடியம் பைபுளோரைடு (Sodium bifluoride) என்பது NaHF2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சோடியம் நேர்மின் அயனியும் (Na+) பைபுளோரைடு எதிர்மின் அயனியும் சேர்ந்து சோடியம் பைபுளோரைடு (HF2−) உருவாகிறது. வெண்மை நிறத்தில் நீரில் கரையக்கூடிய உப்பான இது சூடுபடுத்தினால் சிதைவடைகிறது. சோடியம் பைபுளோரைடு எளிதில் தீப்பற்றாது. காரச் சுவை கொண்ட இச்சேர்மம் நீருறிஞ்சும் தன்மை கொண்டதாகும். இது தொழிற்சாலைகளில் பல்வேறு பயன்களைக் கொண்டுள்ளது.
வினைகள்
மின்னாற்பகுப்பின் மூலம் உருவாகும் புளோரின் வாயுவின் (F2) மூலம் இவ்வினையின் தலைகீழ் வினையை நிகழச்செய்து HF நீக்கப்படுகிறது. உப்பு கரையும்போதும் திண்மம் சூடுபடுத்தப்படும்போதும் சமநிலை வெளிபடுத்தப்படுகிறது. மற்ற பைபுளோரைடுகள் போலவே அமிலங்களுடன் வினைபுரியும்போது ஐதரசன் புளோரைடை உருவாக்குகிறது. உதாரணமாக பைசல்பேட்டுடன் இது வினைபுரிந்து சோடியம் சல்பேட்டையும் ஐதரசன் புளோரைடையும் கொடுக்கிறது.
வலிமையான காரங்கள் பைபுளோரைடை புரோட்டானேற்ற நீக்கம் செய்கின்றன.கால்சியம் ஐதராக்சைடு கால்சியம் புளோரைடைக் கொடுத்தல் இதற்கான உதாரணமாகும். .
தயாரிப்பு
சூப்பர்பாசுப்பேட்டு உரங்களை உற்பத்தி செய்யும்போது கழிவாகக் கிடைக்கும் ஐதரசன் புளோரைடை நடுநிலையாக்கம் செய்யும்போது சோடியம் பைபுளோரைடு கிடைக்கிறது. சோடியம் கார்பனேட்டும் சோடியம் ஐதராக்சைடும் இவ்வினைக்கான குறிப்பிடத்தகுந்த காரங்களாகும். இரண்டு படிநிலைகளில் இவ்வினை நிகழ்கிறது :
தண்ணீர் அல்லது ஈரக்காற்றுடன் சோடியம் பைபுளோரைடு வினைபுரிந்து ஐதரோபுளோரிக் அமிலம் உருவாகிறது. மேலும் வாயுநிலைக்கு சூடாக்கும்போதும் இது ஐதரோபுளோரிக் அமிலத்தையும் ஐதரசன் வாயுவையும் கொடுக்கிறது. வலிமையான அமிலங்கள், வலிமையான காரங்கள், உலோகம், தண்ணீர் அல்லது கண்ணாடி ஆகியவற்றுடன் தொடர்பு ஏற்படும்போது இது சிதைவடைகிறது. குரோமைல் குளோரைடு, நைட்ரிக் அமிலம், சிவப்பு பாசுபரசு, சோடியம் பெராக்சைடு, டையீத்தைல் சல்பாக்சைடு மற்றும் டையெத்தில் துத்தநாகம் ஆகியவற்றுடன் தீவிரமான வினையையும் இது வெளிப்படுத்துகிறது.
வாக்காளர் குழு (ஐக்கிய அமெரிக்கா)
ஐக்கிய அமெரிக்காவின் வாக்காளர் குழு  (Electoral College) ஒவ்வொரு மாநிலத்தாலும் தேர்ந்தெடுக்கப்படும் வாக்காளர்கள் ஆகும்்; இவர்களே முறையாக குடியரசுத் தலைவரையும் துணைக் குடியரசுத் தலைவரையும் தேர்ந்தெடுக்கிறார்கள். 1964 முதல் ஒவ்வொரு குடியரசுத் தலைவர் தேர்தலிலும் 538 வாக்காளர்கள் பங்கேற்றுள்ளனர். அமெரிக்க அரசியலமைப்பின் பகுதி இரண்டு, விதி இரண்டில் வாக்காளர்களை தேர்ந்தெடுக்கும் முறை விவரிக்கப்பட்டுள்ளது. ஒவ்வொரு மாநிலத்திற்கும் ஒதுக்கப்பட்டுள்ள வாக்காளர்களின் எண்ணிக்கையை அரசியலைப்பு விவரிக்கிறது. இருப்பினும் இவர்கள் எவ்வாறு தேர்ந்தெடுக்கப்படுகிறார்கள் என்பதை மாநில சட்டமன்றங்களே தீர்மானிக்கின்றன. அமெரிக்க ஆட்சிப்பகுதிகளுக்கு இந்த வாக்காளர் குழுவில் உறுப்புமை இல்லை. வாக்காளர் குழு மறைமுகத் தேர்தலுக்கான ஓர் எடுத்துக்காட்டாகும். இதற்கு எதிராக கீழவை உறுப்பினர்கள் நேரடியாக மக்களால் தேர்ந்தெடுக்கப்படுகின்றனர்.
பெரும்பாலான மாநிலங்களில் எந்தக் கட்சி கூடுதலான வாக்குகளைப் பெறுகிறதோ அதற்கே அம்மாநிலத்தின் அனைத்து வாக்குகளும் வழங்கப்படுகின்றன. ஆனால் மேய்னும் நெப்ராஸ்காவும் மட்டும் வேறுபட்டு மாநில அளவில் வென்ற கட்சிக்கு இரண்டு வாக்குகளும் ஒவ்வொரு சட்டமன்ற மாவட்டத்திற்கும் ஒரு வாக்கும் வழங்கப்படுகின்றன.
சனவரியின் துவக்கத்தில் அனைத்து வாக்காளர் குழு வாக்குகளின் எண்ணிக்கையை மேலவையின் அவைத்தலைவர் என்ற பொறுப்பில் அமர்வு துணைக் குடியரசுத் தலைவர் வெளிப்படுத்தி (குடியரசுத் தலைவர் தேர்தலுடனேயே நடந்த கீழவை தேர்தல்களில் வென்ற உறுப்பினர்களுடன் புதியதாக அமைந்த) கீழவை மற்றும் மேலவை இணைந்த சட்டமன்றக் கூட்டு அமர்வில் அறிவிக்கிறார்.
எந்தவொரு வேட்பாளருமே பெரும்பான்மை பெறாவிடில், (தற்போது குறைந்தது 270), அரசியலமைப்பின் பன்னிரெண்டாவது திருத்தத்தின்படி அமைந்த விதிகளுக்கிணங்க குடியரசுத் தலைவர் தீர்மானிக்கப்படுகிறார். குறிப்பாக, கீழவை உறுப்பினர்களால் வாக்குகள் மூலம் தேர்ந்தெடுக்கப்படுகிறார். இதில் ஒவ்வொரு மாநிலத்திற்கும் ஒரு வாக்கே உண்டு. துணைக் குடியரசுத் தலைவர் மேலவை (செனட்) உறுப்பினர்களால் தேர்ந்தெடுக்கப்படுவார். இங்கும் ஒவ்வொரு செனட்டருக்கும் ஒரு வாக்கு. இந்த முறையில் காங்கிரசு இருமுறை குடியரசுத் தலைவரை, 1800இலும் 1824இலும், தேர்ந்தெடுத்துள்ளது.
துவக்கநாளன்னியில் குடியரசுத் தலைவர் தீர்மானிக்கப்படாவிடின் துணைக் குடியரசுத் தலைவர் பொறுப்பு வகிப்பார். இருவருமே தேர்ந்தெடுப்பப்படாத நிலையில் காங்கிரசு யார் பொறுப்பேற்க வேண்டும் என்று இருபதாம் அரசியலமைப்பு சட்டத்திருத்தத்தின்படி தீர்மானிக்கும்.
துரோகமிழைக்கும் வாக்காளர் குழுவினர், பிணக்குகள், மற்றும் பிற சிக்கல்கள் எழாத நிலையில் மேற்கூறிய திசம்பர், சனவரி நிகழ்வுகள் பெரும்பாலும் முறையான செயல்களே; வெற்றியாளர் மாநிலத்திற்கு மாநிலம் பெறும் மக்களின் வாக்குகளைக் கொண்டே தீர்மானிக்கலாம்.
வெளி இணைப்புகள்
பகுப்பு:ஐக்கிய அமெரிக்காவில் தேர்தல்கள்
ஆசனபதம் (சிற்பநூல்)
இந்தியச் சிற்ப மரபில் ஆசனபதம் என்பது, 32 வகைகளாகச் சொல்லப்படும் தள அமைப்புக்களில் ஒன்று. "இது ஒவ்வொரு பக்கமும் பத்தாகப் பிரிக்கப்பட்டு மொத்தம் நூறு (10 x 10) பதங்களைக் (நிலத்துண்டு) கொண்டது. இந்த அமைப்பில், நடுவில் வரக்கூடிய பதினாறு பதங்கள் பிரம்மாவுக்கு உரியன. இதைச் சுற்றி. ஒன்றன்பின் ஒன்றாக இரண்டு வளையங்களாகப் பதங்கள் அமைந்துள்ளன. பிரம பதத்துக்கு அடுத்துள்ள வளையம் இரண்டு பதங்கள் அகலம் கொண்டது. இது மொத்தம் பன்னிரண்டு தேவர்களுக்கு உரியதாகப் பிரிக்கப்பட்டுள்ளது. வெளிப்புற வளையம் ஒரு பதம் அகலம் கொண்டது. இதில் அமைந்துள்ள 36 பதங்களில் 32 தேவர்கள் உள்ளனர்.
உட்சுற்றில், பிரம பதத்துக்கு நேர் கிழக்கே உள்ள எட்டுப் பதங்களை உள்ளடக்கிய பகுதி பூதரனுக்கு உரியது. இதுபோல் கிழக்கு, தெற்கு, மேற்கு ஆகிய திசைகளில் உள்ள பதங்கள் முறையே ஆரியகன், விவசுவதன், மித்திரன் ஆகிய தேவர்களுக்கும், உரியவை. நான்கு மூலைகள் ஒவ்வொன்றும் இரண்டிரண்டு தேவர்களுக்கானவை. உட்சுற்றில் வடகிழக்கு மூலையில் அபவத்சன், ஆபவத்சன் ஆகிய தேவர்களுக்கும், தென்கிழக்கு மூலையில் சவித்திரன், சாவித்திரன் ஆகியோருக்கும், தென்மேற்கு மூலையில் இந்திரன், இந்திரஜயன் ஆகியோருக்கும், வடமேற்கு மூலையில் உருத்திரன், உருத்திரஜயன் ஆகியோருக்கும் இரண்டிரண்டு பதங்கள் உள்ளன.
வெளிச் சுற்றில், வடகிழக்கு மூலையில் ஈசனும் உள்ளன, அங்கிருந்து வலஞ்சுழியாக பர்சன்யன், சயந்தன், மகேந்திரன், பானு, சத்தியன், பிருசன், அந்தரிக்சன், அக்கினி, பூசன், விததன், கிருகக்சதன், யமன், கந்தர்வன், பிருங்கராசன், மிருசன், பிதிரர், தௌவர்கன், சுக்ரீவன், புட்பதந்தன், வருணன், அசுரன், சோசன், ரோகன், மாருதன், நாகன், முக்கியன், பல்லாடன், சோமன், மிருகன், அதிதி, உதிதன் ஆகிய 32 தேவர்களுக்கும் பதங்கள் உள்ளன. இவர்களுள் பர்சன்யன், பிருசன், பூசன், பிருங்கராசன், தௌவர்கன், சோசன், நாகன், அதிதி ஆகியோர் ஒவ்வொருவரும் இரண்டு பதங்களுக்கு அதிபர்கள். மூலைகளில் உள்ள உதிதன், ஈசன், அந்தரிக்சன், அக்கினி, மிருசன், பிதிரர், ரோகன், மாருதன் (வாயு) ஆகியோர் ஒவ்வொருவருக்கும் அரைப்பதம். ஏனையோருக்கு ஒவ்வொரு பதம் இவர்கள் ஒவ்வொரு பதத்துக்கு அதிபதிகள் ஆகையால் இவர்களை ஏகபதாதிபதிகள் என்பர்.
இவற்றையும் பார்க்கவும்
பகுப்பு:சிற்ப நூல்கள்
சிருங்கார ரசம்
சிருங்கார ரசம் அல்லது காதல் சுவை (Sringara) (शृङ्गार, ) (Śṛngāra, शृङ्गार), இந்தியப் பாரம்பரிய நாட்டியம், இசை, கவிதை, நாடகம், ஓவியம் மற்றும் சிற்பத்துறையில் வெளிப்படும் கேளிக்கை, வெறுப்பு, கோபம், பயம், பொறாமை, கருணை, வீரம் போன்ற நவரசங்களில் ஒன்றான அன்பு, காதல், ஆசை போன்றவைகளை வெளிப்படுத்துவதே சிருங்கார ரசம் ஆகும்.
பாரம்பரிய பரதநாட்டியம், கதக், மணிப்புரி, ஒடிசி மற்றும் மோகினியாட்ட நாட்டியக் கலைஞர்கள் சிருங்காரச் சுவையை அதிகம் வெளிப்படுத்துவதில் வல்லுநர்கள். இந்தியச் சிற்பங்கள், ஓவியங்கள், கவிதைகள் மற்றும் நாட்டியங்களில், நவ ரசங்களில் (ஒன்பது சுவைகளில்) சிருங்கார ரசம் எனும் காதல் சுவையுடன் அதிகமாக வெளிப்படும் வண்ணம் அமைந்துள்ளது.
பாரதியின் கண்ணன் பாட்டிலும், காளிதாசரின் சாகுந்தலம், மேகதூதம், விக்கிரமோர்வசியம், மாளவிகாக்கினிமித்திரம் போன்ற இலக்கியங்களில் சிருங்கார ரசம் (காதல் சுவை) அதிகம் கொண்டது. கிருட்டினை நாயகனவும், கோபியர்கள், தங்களை கிருட்டிணரின் நாயகிகளாகப் பாவித்து கிருட்டிணருடன் சேர்ந்து ஆடும் ராசலீலை நாட்டியம் சிருங்கார ரசம் மிக்கதாகும்.
கஜுராஹோ மற்றும் கொனார்க் ஆகிய இடங்களில் அமைந்துள்ள சிற்பங்கள் சிருங்கார ரசத்தை அதிகம் வெளிப்படுத்தும் வண்ணம் செதுக்கப்பட்டுள்ளது.
வெளி இணைப்புகள்
*
நோக் பண்பாடு
நோக் பண்பாடு, கிமு 1000 அளவில் வடக்கு நைசீரியாவில் தோற்றம்பெற்று, என்னவென்று தெரியாத சூழ்நிலைகளில் கிபி 300 அளவில் அழிந்துவிட்டது. இது, அவுசா, குவாரி, பிரோம், கனூரி, நூப்பே, யூக்குன் ஆகிய மக்களைக் கிளையினராகக் கொண்ட ஒரு முந்திய பண்பாட்டில் இருந்து உருவாகியதாகக் கருதப்படுகிறது. "நோக்" இற்கு வடமேற்கில் அமைந்துள்ள குவாத்தார்கவாசி அல்லது சோக்கோத்தோ என்னும் பண்பாடு நோக் பண்பாட்டைப் போன்றது அல்லது அதன் மூதாதையாக இருக்கலாம் என்ற கருத்தும் உண்டு.
நோக் பண்பாட்டின் சமூக முறைமை மிகவும் முன்னேற்றம் அடைந்திருந்தது என்கின்றனர். இப்பண்பாடு, ஆப்பிரிக்காவில் பெரிய சுடுமண் சிற்பங்களை உருவாக்கிய மிகப்பழைய பண்பாடுகளுள் ஒன்றாகும். மின்னியாப்பொலிசு கலை நிறுவனத்தில் உள்ள நோக் பிரமுகரின் படிமம் இப்பண்பாட்டின் நேர்த்திக்குச் சான்றாக உள்ளது.
மேற்கோள்கள்
பகுப்பு:ஆப்பிரிக்கப் பண்பாடு
வேலந்தாங்கல் ஊராட்சி
வேலந்தாங்கல் ஊராட்சி (Velanthangal Gram Panchayat), தமிழ்நாட்டின் விழுப்புரம் மாவட்டத்தில் உள்ள செஞ்சி வட்டாரத்தில் அமைந்துள்ளது. இந்த ஊராட்சி, செஞ்சி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4354 ஆகும். இவர்களில் பெண்கள் 2169 பேரும் ஆண்கள் 2185 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மலாக்கா பெருமம்
மலாக்கா பெருமம் ஆங்கிலம்: Malaccamax) எனப்படுவது, 25 மீட்டர் (82 அடி) ஆழம் கொண்ட மலாக்கா நீரிணை ஊடாகச் செல்லக்கூடிய மிகப்பெரிய கப்பல் தரவகையைக் குறிக்கும். பருமக் காவிகளும், மீநிறைத் தாங்கிகளும் இந்த அளவுத் தரத்துக்கு அமையக் கட்டப் படுகின்றன.
மிகப் பெரிய கச்சா எண்ணெய் காவிகளுக்கு (VLCC) இத்தரம் பயன்படுத்தப்படுகிறது. இவை அரேபியாவிலிருந்து சீனாவுக்கு எண்ணெயைக் கொண்டு செல்லக் கூடியன. வழமையான மலாக்கா பெரும எண்ணெய் தாங்கி மிகக் கூடிய அளவுகளாக, 333 மீ (1,093 அடி) நீளத்தையும், 60 மீ (197 அடி) வளை அளவையும், 20.5 மீ (67.3 அடி) மிதப்புயரத்தையும், 300,000 DWT தொன்னளவும் கொண்டது.
பிரச்சினைகள்
சில சீனப்பெருமக் (Chinamax) கப்பல்களும், பெரும்பாலான முனையளவுக் கப்பல்களும், மிகப் பெரிய கச்சா எண்ணெய் காவிகளும் மலாக்கா நீரிணையூடாகச் செல்ல முடியாது.
சூயெசுப்பெருமம் (Suezmax), புதியபனாப்பெருமம் ஆகிய வகைக் கப்பல்கள் இதனூடாகச் செல்ல முடியும். மலாக்கா பெருமத்துக்குப் பிந்திய கப்பல்கள் இன்னும் தொலைவான மாற்று வழிகளில் செல்ல வேண்டியிருக்கும்.
ஏனெனில், இந்தோனீசியத் தீவுகளான சாவாவுக்கும், சுமாத்திராவுக்கும் இடையில் அமைந்த சுண்டா நீரிணை போன்ற வழமையான கடல்வழிகள் பெரிய கப்பல்களுக்கு ஆழம் போதாதவை. இதனால் வேறு வழிகள் தேவைப் படுகின்றன:
வெளி இணைப்புகள்
பகுப்பு:மலேசியா பகுப்பு:மலாக்கா பகுப்பு:கப்பல் அளவைகள்
வனத்து சின்னப்பர் குருசடி
thumb|புனித வனத்து சின்னப்பர் வனத்து சின்னப்பர் குருசடி என்பது திண்டுக்கல் மாவட்டத்தில் அடியனூத்து ஊராட்சி, யாகப்பன்பட்டிக்கு அருகே உள்ள கிறிஸ்தவ தேவாலயம் ஆகும். இது திண்டுக்கல் பேருந்து நிலையத்திலிருந்து 5 கிலோமீட்டா் தொலைவில் உள்ளது. இது 100 ஆண்டுகள் பழமைவாய்ந்த ஆலயம் ஆகும்.
இவ் வாலயத்தைச் சுற்றி ஏழு ஆலமரங்கள் உள்ளன. இந்த ஆலமரங்களுக்கு விழுதுகள் கிடையாது. இம் மரங்களும் 100 ஆண்டுகளைக் கடந்து இன்றும் கம்பீரமாக நிழல் பரப்பிக் கொண்டிருக்கிறன.
இவ்வாலயம் திண்டுக்கல் கிறிஸ்தவ மறை மாவட்டத்தின் கட்டுப்பாட்டில் உள்ளது. திண்டுக்கல் கிருஸ்தவ மக்கள் அனைவரும் ஆண்டுக்கு ஒரு முறை தவக்காலத்தின் போது இவ்வாலயத்திற்குப் பாதையாத்திரையாகச் சென்று தியானம் மேற்கொள்வாா்கள். இங்கு மக்கள் அதிகம் வருவதால் இவ்வாலயத்திற்கு அருகே புதிய ஆலயம் கட்டப்பட்டுள்ளது.
இங்கு ஒரு இலவச முதியோா் இல்லமானது கிறிஸ்தவ மறை மாவட்டதினரால் நடத்தப்படுகிறது.
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:திண்டுக்கல் மாவட்டம் பகுப்பு:திண்டுக்கல் மாவட்டத்திலுள்ள கிறித்தவக் கோயில்கள்
கண்டா ஓங்கல்
கண்டா ஓங்கல் (Risso's dolphin) என்பது கிராம்பஸ் பேரினத்துக்கு உட்பட்ட சேர்ந்த ஒரையொரு ஓங்கில் இனம் ஆகும். தைவானிய மீனவர்களிடையே இது பொதுவாக மாங்க் டால்பின் என்று அழைக்கப்படுகிறது. இந்த ஓங்கிலுடன் நெருங்கிய தொடர்பான இனங்களில் சில: வலவம் திமிங்கலம் (Globicephala spp.), பிக்மி கொலையாளி திமிங்கலம் (Feresa attenuata), முலாம்பழத் தலை திமிங்கலம் (Peponocephala electra), பொய் கொலைத் திமிங்கிலம் (Pseudorca crassidens) போன்றவை உள்ளன.
விளக்கம்
இடது|thumb| 1876 இல் எட்வர்ட் ட்ரிங்கர் கோப்பின் விளக்கப்படங்கள் கண்டா ஓங்கில்களின் முன்பக்க உடலானது ஒப்பீட்டளவில் பெரிய உடலையும், முதுகுத் துடுப்பையும் கொண்டது. அதே நேரத்தில் பின்புற உடலானது ஒப்பீட்டளவில் குறுகிய வாலைக் கொண்டது. இதற்கு பந்துவடிவ செங்குத்து தலை இருக்கும்.
இந்த ஒங்கில்களின் குட்டிகள் சாம்பல் நிறமாகவும், பின்னர் பழுப்பு நிறமாகவும் ஆகும். குட்டிகள் முதிர்ந்தத்தும் வெள்ளி நிறத்துக்கு மாறி, பின்னர் கிட்டத்தட்ட கருப்பு நிறமாகி, பின்னர் இளங்கருப்பாக (எப்போதும் கருப்பாக உள்ள துடுப்புகளைத் தவிர) மாறும். இவற்றின் வயிற்றுப் பகுதி வெள்ளை நிறத்தில் இருக்கும். இவற்றின் கன்னத்தில் இருந்து வயிறுவரை வெள்ளை நங்கூரம் போன்ற குறிகள் காணப்படுகின்றன. இதன் கருத்த உடலில் வெள்ளை நிற கோட்டுக் கிறுக்கள்கள் உள்ளன. இந்தக் கீறல்கள் பெரும்பாலும் இதனுடன் உள்ள ஓங்கில்களுடனான சண்டை அல்லது விளையாட்டுக்கடி போன்றவற்றால் உருவானவையாக இருக்கலாம். பல்லுள்ள திமிங்கலங்களின் உடலில் இவாவாறான கீறல்கள் ஒரு பொதுவான அம்சமாக இருந்தபோதிலும், இந்த கண்டா ஓங்கில்களின் உடலில் வழக்கத்திற்கு மாறாக அதிக அளவில் கீறல்கள் இருக்கும். முதிர்ந்தவை பெரும்பாலும் வெள்ளையாகத் தோன்றுகிறன. பெரும்பாலான ஓங்கில்களுக்கு இரண்டு முதல் ஏழு இணைப்பற்கள் உள்ளன, அனைத்தும் கீழ் தாடையில் உள்ளன.
இவற்றின் நீளம் பொதுவாக 10 ft இருக்கும் என்றாலும், சில 13.12 ft வரைகூட காணப்படும். பெரும்பாலான ஓங்கில்களைப் போலவே, ஆண் மீன்கள் பெண் மீன்களைவிட விட சற்று பெரியவை. இந்த இனமானது 300 - 500 kg எடை கொண்டவை. இது "டால்பின்" என்று அழைக்கப்படும் உயிரினத்தில் மிகப்பெரிய இனமாகும். கணாடா ஓங்கில்கள் திமிங்கிலங்களைப் போல தங்கள் தலையில் உள்ள துளைகளால் மூச்சுக் காற்றை பீச்சியடிக்கின்றன. அக்காற்று ஓன்ன்றையடி வரை பீச்சியடிக்கின்றது.
பரவலும், வாழ்விடமும்
இடது|thumb| மோர்ரோ விரிகுடாவில் ஒரு கண்டா ஓங்கில் நீந்துகிறது இவை உலகளவில் மித மற்றும் வெப்பமண்டல கடற்பகுதிகளில், இந்திய, பசிபிக், அட்லாண்டிக் பெருங்கடல்களிலும், பாரசீக வளைகுடா, மத்திய தரைக்கடல், செங்கடலிம் காணப்படுகின்றன. கருங்கடலில் (2012 இல் மர்மாரா கடலில் பதிவு செய்யப்பட்டது). இவை வடக்கே அலாஸ்கா வளைகுடா மற்றும் தெற்கு கிரீன்லாந்திலிருந்து தெற்கே டியெரா டெல் ஃபியூகோ வரை உள்ளன.
இவற்றின் விருப்பமான சூழலானது கண்டத் திட்டுப் பகுதியில்  400 - 1000 m ஆழத்தில்,  குறைந்தது 10 C நீர் வெப்பநிலையில் வாழ்வது என்றாலும். இது மிகவும் விரும்பும் வெப்பநிலை  15 - 20 C ஆகும்.
அமெரிக்காவின் கண்டத் திட்டுப் பகுதியைச் சுற்றியுள்ள கண்டா ஓங்கில்களின் தொகை   60,000 க்கும் அதிகமாக இருக்கும் என மதிப்பிடப்படுள்ளது. பசிபிக் பகுதியில், நடத்தப்பட்ட கணக்கெடுப்பில்  கிழக்கு வெப்பமண்டல நீரில் 175,000 ஓங்கில்களும் மேற்கில் 85,000 ஓங்கில்களும் பதிவு செய்யப்பட்டுள்ளன. உலகளாவிய கணக்கீடு இல்லை.
சூழலியல்
thumb| ரிசோவின் டால்பின் போர்ட் சான் லூயிஸ், ஹார்ஃபோர்ட் பியர், [[கலிபோர்னியா|கலிபோர்னியாவின் அவிலா கடற்கரையில் உள்ளது .]] இவை பெரும்பாலும் அண்மைக்கடல் மண்டலக் கடல்சார்ந்த கணவாய்களை உணவாக கொள்கின்றன. கூட்டமாக இவை கரை ஒதுங்கி தத்ளிப்பது என்பது மிக அரிதான நிகழ்வு ஆகும். ஸ்காட்லாந்தில் சிக்கித் தவித்த இந்த மீன் மாதிரிகளின் வயிற்றின் உள்ளே மேற்கொள்ளப்பட்ட பகுப்பாய்வில் இவற்றால் ஸ்காட்டிஷ் கடல்நீரில் வேட்டையாடப்பட்ட மிக முக்கியமான இனங்களாக சுருண்ட ஆக்டோபஸ் என்று தெரிந்தது.
சாண்டா கேடலினா தீவுப் பகுதியில் இந்த ஓங்கில் கூட்டம் காணப்படுகிறது. அங்கு இவை குறுந்தடுப்பு ஒலவம் ஓங்கில்களுடன் ( குளோபிசெபலா மேக்ரோரிஞ்சஸ் ) ஒத்துழைத்து வாழ்கின்றன. மேலும் இரண்டு இனங்களும் கணவாய்களை உணவாக கொள்கின்றன. இந்த இனங்கள் இரவில் கூட்டாக கணவாய்களை வேட்டையாடுகின்றன. மீனவர்கள் தங்கள் படகுகளைச் சுற்றி இவை உணவுண்பதைக் கண்டனர். இவர்கள் மற்ற கடற்பாலூட்டிகளுடன் சேர்ந்து சுற்றுகின்றன. இவை அலையில் சறுக்கி சில்லியெடுத்து விளையாடும் பழக்கம் கொண்டவை.
கண்டா ஓங்கில்கள் ஒரு சமூகமாக அமைப்பைக் கொண்டுள்ளன. இந்த ஓங்கில் கூட்டத்தில் பொதுவாக 10 முதல் 51 வரையிலானவை உள்ளன. ஆனால் சில நேரங்களில் இவை சில ஆயிரமாக திரள்வதும் உண்டு. இந்த பெரிய குழுவினுள் சிறிய, நிலையான துணைக்குழுக்கள் இருக்கும். இந்த குழுக்கள் வயது அல்லது பாலினத்தில் ஒத்ததாக இருக்கும். கண்டா ஓங்கில்கள் தங்கள் குழுக்களுக்கு விசுவாசமாக இருக்கின்றன. நீண்ட கால பிணைப்பை வயது வந்த ஆண் ஓங்கில்கள் கொண்டுள்ளன. இளம் மீன்கள் குறைந்த நம்பகத்தன்மையை கொண்டவையாக உள்ளவையாகவும், குழுக்களை விட்டு வெளியேற வாய்ப்பு உள்ளவையாகவும் உள்ளன. தாய் ஓங்கில்கள் மற்றும் குட்டிகளின் குழுவில் தாய் மீன்கள் அதிக பாசத்தைக் காட்டுகிறன. ஆனால், இந்த குட்டிகள் வெளியேறிய பிறகும் இந்த பெண் ஓங்கில்கள் ஒன்றாக இருக்குமா இல்லையா என்பது தெளிவாகத் தெரியவில்லை.
சமூக நடத்தை
கண்டா ஓங்கில்கள் தங்கள் இரையான தலைக்காலிகளை வெட்ட பற்களை பயன்படுத்தத்த தேவையில்லை. இந்த இனங்கள் இனச்சேர்க்கைக்கான மோதல்களில் தங்கள் ஆயுதங்களாக பற்களை பயன்படுத்துகின்றன.
இனப்பெருக்கம்
இவை 2.4 ஆண்டு இடைவெளியில், கருத்தரித்து 13-14 மாதம் கர்பமாக இருந்து ஒரே ஒரு குட்டியை ஈனுகின்றன. பெண் ஓங்கில்கள் 8-10 வயதிலும், ஆண் ஓங்கில்கள் 10-12 வயதிலும் பாலியல் முதிர்ச்சியடைகின்றன. இதில் கண்டறியப்பட்ட வயது துதிர்ந்த ஓங்கில் 39.6 வயதை எட்டியது ஆகும்.
காண்ட ஓங்கில்கள் யப்பான் மற்றும் அமெரிக்காவில் வெற்றிகரமாக சிறைபிடிக்கப்பட்டன. அவை வழக்கமான போத்தல் மூக்கு ஓங்கில்கள் அல்லது ஓர்க்கா திமிலங்கள் போன்றவையாக இல்லை என்றாலும். கலப்பின காண்டா ஓங்கில்-போத்தல் மூக்கு ஓங்கில்கள் சிறைப்பிடிக்கப்பட்டு வளர்க்கப்படுகின்றன.
மனித தொடர்புகள்
மற்ற ஓங்கில்கள் மற்றும் கடல் விலங்குகளைப் போலவே, இந்த ஓங்கில்களும் உலகம் முழுவதும் கடல் வலைகளில் சிக்கியதற்கான ஆவணங்கள் உள்ளன. இவற்றில் பல சம்பவங்கள் மரணத்திற்கு வழிவகுத்தன. இவற்றில் சில இறப்புக்கு திமிங்கில வேட்டைகளும் காரணமாக இருந்தன. நெகிழியை உட்கொண்ட பல ஓங்கில்களையும் மாசு பாதித்துள்ளது. இந்த விலங்குகளின் மாதிரிகள் அவற்றின் திசுக்களில் மாசுகளால் ஏற்பட்ட பாதிப்புகளைக் காட்டுகிறது.
குறிப்புகள்
பகுப்பு:ஓங்கில்கள்
துமிலன் செல்வகுமாரன்
துமிலன் செல்வகுமாரன் (பிறப்பு: பெப்ரவரி 21, 1982) இலங்கையைப் பிறப்பிடமாகக் கொண்ட ஜெர்மனியப் பத்திரிகையாளரும், புகைப்படப்பிடிப்பாளரும், எழுத்தாளரும் ஆவார். இவர் தற்சமயம் ஜெர்மனியில் வசித்து வருகிறார்.
வாழ்க்கைச் சுருக்கம்
துமிலன் இலங்கையின் வடபுலத்தில் அமைந்துள்ள மேலைப்புலோலியூர், பருத்தித்துறை, ஆத்தியடியைப் பிறப்பிடமாகக் கொண்டவர். மே, 1986 இல் இருந்து ஜெர்மனியில் வசித்து வருகிறார். இவர் ஆரம்பத்தில் கணினித்துறை சம்பந்தமாகக் கற்றிருந்தாலும், பத்திரிகைத்துறை மீது உள்ள ஆர்வத்தால் மீண்டும் பத்திரிகைத்துறை சம்பந்தமான மேற்படிப்பை மேற்கொண்டு ஜனவரி 2006 இல் இருந்து Schwäbisch Hall இல் இருந்து வெளிவந்து கொண்டிருக்கும் Haller Tagblatt என்ற ஜெர்மனியப் பத்திரிகையின் ஆசிரியராகக் கடமையாற்றுகிறார். இவரது ஆக்கங்களும், புகைப்படங்களும் ஜெர்மனியில் இருந்து வெளிவரும் பல பத்திரிகைகளிலும், இணையத்தளங்கிலும் இடம் பெற்றுள்ளன.
கூ-குளுக்ஸ்-கிளான்
இவர் 2012 இல், யேர்மனியில் இயங்கும் கூ-குளுக்ஸ்-கிளான் (Ku-Klux-Klan) என்ற அமைப்புடன் தொடர்புடைய இரகசிய முகவர்களை அணுகி, அவர்களுடன் தொடர்பு கொண்டு சில இரகசியத்தகவல்களைச் சேகரித்து, பத்திரிகையில் எழுதத் தொடங்கியதால் நியோநாசி என்று அழைக்கப்படும் தேசிய சோசலிய திரைமறைவு அமைப்புக்கும் (Nationalsozialistischer Untergrund (NSU)) கூ-குளுக்ஸ்-கிளான் என்ற அமைப்புக்குமான தொடர்புகளும், மறைந்திருந்த பல தகவல்களும் பொலிஸ்துறைக்குத் தெரியவந்தன. இது விடயமான பல இரகசியத்தகவல்களுடனான Geheimsache NSU என்ற நூலை இவரும் இன்னும் ஒன்பது யேர்மனிய எழுத்தாளர்களும் இணைந்து எழுதியுள்ளார்கள். இந்நூல் மே 26, 2014 இல் வெளிவந்துள்ளது.
மேற்கோள்கள்
பகுப்பு:பத்திரிகையாளர்கள் பகுப்பு:புகைப்படப்பிடிப்பாளர்கள் பகுப்பு:ஜெர்மனிய ஊடகவியலாளர்கள் பகுப்பு:1982 பிறப்புகள் பகுப்பு:செருமானியத் தமிழர்
இராசக்காபாளையம் ஊராட்சி
இராசக்காபாளையம் ஊராட்சி (Rasakapalayam Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள பொள்ளாச்சி வடக்கு வட்டாரத்தில் அமைந்துள்ளது. இந்த ஊராட்சி, பொள்ளாச்சி சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1693 ஆகும். இவர்களில் பெண்கள் 843 பேரும் ஆண்கள் 850 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பொள்ளாச்சி வடக்கு ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
மலேசியாவில் உள்ள தூதரகங்களின் பட்டியல்
மலேசியாவில் உள்ள தூதரகங்களின் பட்டியல், தற்போது தலைநகர் கோலாலம்பூரில் 95 தூதரகங்கள் உள்ளன. மற்ற நகரங்களிலும் தூதரகங்கள் உள்ளன.
தூதரகங்கள்
கோலாலம்பூர்
வெளியிணைப்புகள்
பகுப்பு:மலேசியா தொடர்பான பட்டியல்கள்‎ பகுப்பு:தூதரகங்களின் பட்டியல் பகுப்பு:மலேசிய தூதரகங்கள்
இந்து தொன்மவியல் தொலைக்காட்சி தொடர்களின் பட்டியல்
இந்து தொன்மவியல் அடிப்படையில் உருவாக்கப்பட்ட தொலைக்காட்சி தொடர்களின் பட்டியல் கீழே.
வெளி இணைப்புகள்
பகுப்பு:இந்து தொன்மவியல் பட்டியல் கட்டுரைகள்
உலுபேரியா மக்களவைத் தொகுதி
உலுபேரியா மக்களவைத் தொகுதி இந்தியாவில் உள்ள 543 மக்களவைத் தொகுதியில் ஒன்று. மேற்கு வங்காளம் மாநிலத்தில் உள்ள ஹவுரா மாவட்டத்தில் உள்ள தொகுதி ஆகும்.
தொகுதி
2006 ஆம் ஆண்டு நாடாளுமன்ற தொகுதி மறுசீரமைப்பின் படி 26வது தொகுதியாக மேற்கு வங்காளம் மாநிலத்தில் உருவாக்கப்பட்டது.
மேற்கோள்கள்
பகுப்பு:மேற்கு வங்காள மக்களவைத் தொகுதிகள்
தேவையூர் கம்பபெருமாள் கோயில்
தேவையூர் கம்பபெருமாள் கோயில் தமிழ்நாட்டில் பெரம்பலூர் மாவட்டம், தேவையூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:பெரம்பலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜி. என். பாலசுப்பிரமணியம்
thumb|right|கர்நாடக இசைப்பாடகர் ஜி. என். பாலசுப்பிரமணியம் '''ஜி. என். பாலசுப்பிரமணியம்' (G. N. Balasubramaniam'', ஜனவரி 6, 1910 - மே 1, 1965), ஒரு தலை சிறந்த கருநாடக இசைப் பாடகர். "ஜி.என்.பி" என்று அழைக்கப்பட்ட அவர் தன் தனித்தன்மையான இசையாலும், இயற்கையாக அமைந்த குரல் வளத்தாலும் பல்லாயிரக்கணக்கான இரசிகர்களை ஈர்த்தவர்.
இன்றைக்கு சங்கீத மேடைகளில் பின்பற்றப்படும் பாணியை வகுத்துக் கொடுத்து செம்மைப்படுத்தியவர் ஜி.என்.பி. இதனை "ஜி.என்.பி பாணி" என்று கருநாடக இசை உலகத்தில் அடையாளப்படுத்துகின்றனர்.
வாழ்க்கைக் குறிப்பு
அவர் கும்பகோணத்தை அடுத்துள்ள ஆடுதுறை அருகே அமைந்துள்ள கூடலூர் என்னும் ஊரில் ஜி.வி.நாராயணசாமி ஐயர், விசாலம் அம்மாள் தம்பதியினருக்கு மகனாகப் பிறந்தார். தந்தையார் ஜி. வி. நாராயணசாமி ஐயர் சென்னை திருவல்லிக்கேணி இந்து உயர்நிலைப்பள்ளியில் தலைமை ஆசிரியராகப் பணிபுரிந்தவர். சிறந்த இசை ரசிகரான அவர் ஒரு சபையை நடத்தி வந்தார். அதனால் சிறு வயதிலிருந்தே ஜி.என்.பி.க்கு பல முன்னணி இசைக் கலைஞர்களுடன் பழகி அவர்களின் இசையை அருகிலிருந்து கேட்கும் வாய்ப்புக் கிட்டியது. ஆங்கில இலக்கியத்தில் பி.ஏ (ஆனர்ஸ்) பட்டம் பெற்ற பாலசுப்பிரமணியம் கருநாடக இசையை தன் தொழிலாகத் தேர்ந்தெடுத்தார். இசையுலகில் அவருடைய நுழைவு தற்செயலாகத்தான் நிகழ்ந்தது என்றாலும் அவருடைய துடிப்பான "பிருகா"க்களும், அதிரடி சுரக் கோர்வைகளும், ஆழ்ந்த இசை அறிவும் அவரை புகழின் உச்சிக்கு உயர்த்திவிட்டன. பல ஆண்டுகள் அவர் கருநாடக இசை உலகின் முடிசூடா மன்னனாக விளங்கினார். இவருடைய மாணவர்களில் எம். எல். வசந்தகுமாரி, ராதா ஜெயலட்சுமி, எஸ். கல்யாணராமன், திருச்சூர் வி. இராமச்சந்திரன் ஆகியோர் சிறந்த பாடகர்களாகப் பெயர்பெற்றவர்கள்.
அவர் பாடி இசைத் தட்டாக வெளிவந்த "வாசுதேவயனி" என்று தொடங்கும் கல்யாணி இராகப் பாடல் அக்காலத்தில் விற்பனையில் சாதனை படைத்தது. அது பதிப்பிக்கப்பட்ட 1940 ஆம் ஆண்டில் பத்தாயிரம் ரூபாய் "ராயல்டி"யாக அவருக்கு இந்த இசைத்தட்டு விற்பனை மூலம் கிட்டியது!
விரிவாக இராக ஆலாபனைகள் புரிவதில் புதிய முறைகளை அவர் கையாண்டார். பல இராகங்களில் அதுவரை கையாளப்படாத புதிய பரிமாணங்களை அவர் தொட்டு தன் ஆழ்மனத்தில் தோன்றும் கற்பனைகளுக்கு குரல் வடிவம் கொடுத்தார்.
சகுந்தலை திரைப்படத்தில் இடம்பெற்ற "எனை மறந்தனன்” என்று தொடங்கும் விருத்தத்தில் காம்போதி ராகத்தில் வேறு ஒருவருமே கையாண்டிராத வகையில் இரண்டு நிமிடத்திற்கும் சற்றுக் குறைவான நேரத்தில் அந்த ராகத்தின் அனைத்து லட்சணங்களையும் குழைத்து ஜிஎன்பி பாடியுள்ளார்.
திரைப்படத்துறை பங்களிப்புகள்
எம். எஸ். சுப்புலட்சுமியுடன் இணைந்து சகுந்தலை (1940) எனும் திரைப்படத்தில் நடித்தார். அடுத்து பாமா விஜயம் (1934), சதி அனுசுயா (1937), உதயணன் வாசவதத்தா (1946), ருக்மாங்கதன் (1947) போன்ற படங்களில் நடித்தார்.
வெளி இணைப்புகள்
பகுப்பு:கருநாடக இசைப் பாடகர்கள் பகுப்பு:வாக்கேயக்காரர்கள் பகுப்பு:சங்கீத கலாநிதி விருது பெற்றவர்கள் பகுப்பு:1910 பிறப்புகள் பகுப்பு:1965 இறப்புகள் பகுப்பு:20 ஆம் நூற்றாண்டுக் கருநாடக இசைக் கலைஞர்கள்
தூய கன்னி மரியா (கத்தோலிக்கம்)
கத்தோலிக்க திருச்சபையில் மரியாவுக்கு செலுத்தப்படும் வணக்கமானது கத்தோலிக்க மரபு, மறையுண்மைகள் மற்றும் விவிலிய அடிப்படையிலானது. கடவுளான இயேசு மரியாவின் வழியாக பிறந்ததால் இவர் கடவுளின் தாய் என கத்தோலிக்கர்களால் ஏற்கப்படுகின்றார். கி.பி 431இல் நிகழ்த எபேசு பொதுச்சங்கத்திலிருந்து இரண்டாம் வத்திக்கான் பொதுச்சங்கம் வரையும், அதனைக்கடந்தும் மரியா கடவுளின் தாய் எனவும், திருச்சபையின் தாய் எனவும் போற்றப்படுகின்றார். திருத்தந்தை இரண்டாம் அருள் சின்னப்பர் தனது மீட்பரின் தாய் (Redemptoris Mater) என்னும் சுற்றுமடலில் மரியாவை திருச்சபையின் தாய் என அழைத்துள்ளார்.
மரியாவின் வாழ்வு
புனித கன்னி மரியாவின் வாழ்வு பற்றிய தகவல்கள் பழங்கால கிறிஸ்தவ மரபின் அடிப்படையில் இங்குத் தரப்படுகிறது.
குழந்தைப் பருவம்
மரியாவுக்கு மூன்று வயது ஆனபோது, அவரது பெற்றோர்கள் மரியாவை எருசலேம் ஆலயத்தில் அர்ப்பணித்தனர். மரியா ஆலய கல்வி சாலையில் எபிரேய எழுத்துகளை எழுதவும் வாசிக்கவும் கற்றுக்கொண்டார். விவிலியத்தின் பழைய ஏற்பாட்டு நூல்களை படித்து, அதில் இருந்த மெசியா பற்றிய இறைவாக்குகளின் பொருளை கேட்டு தெரிந்து கொள்வதில் மிகவும் ஆர்வமாக இருந்தார். மறைநூல்களின் வார்த்தைகளை வாசித்து அவற்றை மனதில் இருத்தி சிந்திப்பதில் மரியா ஆர்வம் கொண்டிருந்தார்; பாடல்களைப் பாடுவதிலும், செபிப்பதிலும் சிறந்து விளங்கினார். ஆலயத்திற்கு தேவையான திரைச் சீலைகளை நெய்வதிலும் நன்கு தேர்ச்சி பெற்றிருந்தார்.
இயேசுவின் அன்னை
தாவீது அரசரின் வழிமரபினரான மரியாவுக்கு பதினான்கு வயதானபோது, அவருக்கு திருமணம் செய்துவைக்க ஏற்பாடுகள் நடைபெற்றன. எருசலேமில் இருந்த தாவீது குலத்து இளைஞர்கள் அனைவரும் சுயம்வரத்திற்கு அழைப்பு பெற்றனர். அவர்களில் தச்சுத் தொழிலாளரான யோசேப்பை இறைவன் தேர்ந்தெடுத்தார். மரியாவுக்கும் யோசேப்புக்கும் திருமணம் நடைபெற்றது. மரியாவைத் தனது வீட்டில் விட்டுவிட்டு கட்டட வேலைகளுக்காக யோசேப்பு வெளியூர் சென்றார். அந்த வேளையில்தான் வானதூதர் கபிரியேல் இயேசுவின் பிறப்பை மரியாவுக்கு அறிவித்தார்; எலிசபெத் பேறுகாலமாக இருந்ததையும் தெரிவித்தார். மரியா தனது உறவினரான எலிசபெத்துக்கு உதவி செய்ய யூதேயாவுக்கு புறப்பட்டு சென்றார்.
மரியா அங்கிருந்து திரும்பியபோது மூன்று மாத கர்ப்பிணியாக நாசரேத் வந்து சேர்ந்தார். அதனால் யோசேப்புக்கு சந்தேகம் ஏற்பட்டது. கனவில் வானதூதர் உண்மையை உணர்த்தியதால் மரியாவை யோசேப்பு ஏற்றுக்கொண்டார். அவர்கள் இருவரும் பெத்லகேம் சென்றிருந்த வேளையில் இயேசு பிறந்தார். நாற்பதாம் நாளில் அவர்கள் இயேசுவை எருசலேம் ஆலயத்தில் காணிக்கையாக ஒப்புக்கொடுத்தனர். அப்போது அங்கு வந்திருந்த இறைவாக்கினர் சிமியோன் மரியாவின் வியாகுலங்களை முன்னறிவித்தார். பின்பு மரியாவும் யோசேப்பும் குழந்தை இயேசுவுடன் நாசரேத் திரும்பினர்.
திருக்குடும்பத் தலைவி
இயேசுவுக்கு பன்னிரண்டு வயது ஆனபோது, மரியாவும் யோசேப்பும் இயேசுவைக் கூட்டிக்கொண்டு பாஸ்கா விழாவைக் கொண்டாட எருசலேம் சென்றனர். அப்போது இயேசு ஆலயத்திலேயே தங்கிவிட்டார். மரியாவும் யோசேப்பும் மூன்று நாட்கள் அங்கும் இங்கும் அலைந்து அவரைக் கண்டுபிடித்தனர். அவர்களோடு வீடு திரும்பிய இயேசு பெற்றோருக்கு பணிந்து நடந்தார். இயேசு யோசேப்புக்கும், மரியாவுக்கும் தேவையான அனைத்து உதவிகளையும் செய்து வந்தார். திருக்குடும்பத்தின் தலைவியான மரியா யோசேப்புக்கு நல்ல மனைவியாகவும், இயேசுவுக்கு நல்ல தாயாகவும் விளங்கினார்.மரியாவுக்கு நல்ல கணவராகவும், இயேசுவுக்கு சிறந்த வளர்ப்பு தந்தையாகவும் இருந்த யோசேப்பு தனது முதுமையில் இயேசுவும் மரியாவும் அருகில் இருக்க பாக்கியமான மரணம் அடைந்தார். அதன்பின் சிறிது காலம் வரை இயேசு தச்சுத்தொழில் செய்துவந்தார்.
கிறிஸ்தவர்களின் தாய்
இறைமகன் இயேசு தனது முப்பதாம் வயதில், யோவானிடம் திருமுழுக்கு பெற்று தனது இறையரசு பணியைத் தொடங்கினார். இயேசுவின் பணிவாழ்வில் மரியாவும் அவரைப் பின்தொடர்ந்தார். இயேசு கிறிஸ்து செய்த முதல் புதுமையே மரியாவின் பரிந்துரையால்தான் நடைபெற்றது. இயேசுவின் பெண் சீடர்களுள் ஒருவராக மரியாவும் இருந்தார். இயேசுவின் சிலுவைப் பாடுகளிலும் மரியா பங்கேற்றார். சிலுவையின் அடியில் வியாகுலத் தாயாக நின்ற மரியாவை இயேசு தனது சீடர்கள் (கிறிஸ்தவர்கள்) அனைவருக்கும் தாயாகத் தந்தார். இயேசுவின் உயிர்ப்பு, விண்ணேற்றம் ஆகியவற்றுக்கு பிறகு இயேசுவின் சீடர்கள் அனைவரும் மரியாவின் வழிகாட்டுதலின்படியே வாழ்ந்து வந்தனர். தூய ஆவி திருத்தூதர்கள்மீது பொழியப்பட்ட வேளையில் மரியாவும் அவர்களோடு இணைந்து இறைவேண்டலில் ஈடுபட்டிருந்தார். திருத்தூதர்கள் ஒவ்வொருவரும் பல்வேறு நாடுகளுக்கு நற்செய்தி அறிவிக்க சென்றபின் திருத்தூதர் யோவானின் பாதுகாப்பில் மரியா வாழ்ந்து வந்தார்.
விண்ணக மண்ணக அரசி
மரியாவின் மரண காலம் நெருங்கி வந்ததும், திருத்தூதர்கள் அனைவரும் உள்ளுணர்வால் தூண்டப்பட்டு எருசலேம் நோக்கி விரைந்தனர். தோமா தவிர மற்ற திருத்தூதர்கள் அனைவருக்கும் ஆசி வழங்கிய நிலையில் மரியா மரணம் அடைந்தார். யூத வழக்கப்படி மரியாவின் உடலை திருத்தூதர்கள் விரைவில் அடக்கம் செய்துவிட்டனர். தாமதமாக எருசலேம் வந்து சேர்ந்த தோமா, மரியாவிடம் இறுதி ஆசீர் பெற முடியாமல் போனது குறித்து மனம் வருந்தினார். எனவே அவரது முகத்தையாவது ஒருமுறை பார்க்க வேண்டுமென்று விரும்பினார்.
திருத்தூதர்கள் அனைவரும் மரியாவை அடக்கம் செய்த கல்லறைக்கு சென்றனர். கல்லறை திறக்கப்பட்டது; ஆனால் உள்ளே மரியாவின் உடல் இல்லை. விண்ணக நறுமணம் அங்கே வீசியது. இறைமகன் இயேசு தனது அன்னையின் உடலை அழிவுற விடாமல், மரியாவை உடலோடும் ஆன்மாவோடும் விண்ணகத்தில் ஏற்றுக்கொண்டார் என்று திருத்தூதர்கள் நம்பினர். பின்பு அன்னை மரியா தோமாவுக்கு காட்சி அளித்து, தான் விண்ணக மாட்சியில் இருப்பதை உறுதிசெய்தார் என்று மரபுவழி செய்திகள் கூறுகின்றன.
மரியாவின் காட்சிகள்
உலக வரலாற்றில் புனித கன்னி மரியாவின் நூற்றுக்கணக்கான காட்சிகள் நிகழ்ந்துள்ளன. அவற்றில் முக்கியமான ஏழு காட்சிகள் மட்டும் இங்கு தரப்படுகின்றன.
அன்னையின் விழாக்கள்
கத்தோலிக்க திருச்சபையில் கொண்டாடப்படும் மரியன்னை விழாக்களின் பட்டியல் இங்கு தரப்படுகிறது.
மேற்கோள்கள்
பகுப்பு:அன்னை மரியா பகுப்பு:கத்தோலிக்க ஆன்மீகம்
அடி (வினைச்சொல்)
அடி என்னும் சொல் பல்வேறு பொருள்களை உணர்த்தும் ஒரு பொதுச்சொல்.
அடி என்னும் வினைச்சொல் கோலால் அடித்தல், கல்லால் அடித்தல் முதலான செயல்களை உணர்த்தும். கோலால் அடிப்பவர் கோலைப் பிடித்துக்கொண்டே அடிப்பர். கல்லால் அடிப்பவர் கல்லை எறிந்து அடிப்பர். இவை இரண்டும் செயல்படும் பாங்கில் உள்ள வேறுபாடுகள்.
வினைச்சொல் வடிவங்கள்
அள் - அண்  - அடு - என்னும் வேர்ச்சொல் வழியில் பிறந்த வினைச்சொல் 'அடி' என்பதாகும்.
அடிக்குறிப்பு
பகுப்பு:சொல்விளக்கம்
டிமொதி டியூக்
டிமொதி டியூக் (Timothy Duke, பிறப்பு: அக்டோபர் 29 1799, இறப்பு: மே 25 1858), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1823-1828 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1799 பிறப்புகள் பகுப்பு:1858 இறப்புகள் பகுப்பு:கென்ட் துடுப்பாட்டக்காரர்கள்
நெடுங்கம்பட்டு
நெடுங்கம்பட்டு தமிழ்நாட்டில் விழுப்புரம் மாவட்டத்தில் திருக்கோவிலூர் தாலுக்காவில் அமைந்துள்ள ஒரு கிராமம். திருக்கோவிலூரில் இருந்து சுமார் 10 கி.மீ தொலைவில் திருவண்ணாமலை செல்லும் மார்கத்தில் அமைந்துள்ளது.
டியான் இப்ராஹிம்
டியான் இப்ராஹிம் (Dion Ebrahim, பிறப்பு: ஆகத்து 7 1980 ), சிம்பாப்வே அணியின் துடுப்பாட்டக்காரர். இவர் 29 தேர்வுத் துடுப்பாட்டப் போட்டிகளிலும், 	82 ஒருநாள் பன்னாட்டுத் துடுப்பாட்டப் போட்டிகளிலும் 88 முதல்தர துடுப்பாட்டப் போட்டிகளிலும், 130 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 	2001 -2005 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2001 - 2005 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
கருப்பு மூஞ்சூறு
கருப்பு மூஞ்சூறு (Black shrew)(சன்கசு அட்டர்) என்பது போர்னியோ தீவில் உள்ள மலேசிய மாநிலமான சபாவில் உள்ள கினாபாலு மலையிலிருந்து மட்டுமே அறியப்படும் ஒரு வெள்ளை-பல் மூஞ்சூறு ஆகும்.
இது கடல்மட்டத்திலிருந்து 1,600 மீட்டர் உயரத்தில் உள்ள மலைக்காடுகளில் சேகரிக்கப்பட்ட ஒரு மாதிரி மூலம் அறியப்படுகிறது.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள் பகுப்பு:மூஞ்சூறு
பி. பா. லால்
பிரஜ் பாசி லால் அல்லது பி பா லால் (Braj Basi Lal) (பிறப்பு: 2 மே 1921 ) இந்தியத் தொல்லியல் ஆய்வகத்தின் தலைமை இயக்குநராக 1968 முதல் 1972 முடிய பணியாற்றியவர். பின்னர் ஓய்வுக்கு பிறகு சிம்லாவில் உள்ள இந்திய உயர் படிப்பு நிறுவனத்தின் இயக்குநராக பணியாற்றினார். மேலும் யுனெஸ்கோவின் பல்வேறு குழுக்களில் இணைந்து பணியாற்றியவர். 2000-ஆம் ஆண்டில் பத்ம பூசண் விருது பெற்றவர்.
சிந்துவெளி நாகரிகத்தின் தொல்லியல் களங்களில் ஒன்றான இராஜஸ்தான் மாநிலத்தில் உள்ள காளிபங்கான் தொல்லியல் களத்தை அகழ்வாய்வு செய்தவர். சனவரி 2021இல் இவருக்கு இந்தியாவின் குடிமை விருதுகளில் இரண்டாவது உயரிய விருதான பத்ம விபூசண் வழங்கப்படுவதாக அறிவிக்கப்பட்டது.
அயோத்தி பிணக்கில்
இவர் அயோத்தியில் இருந்த பாபர் மசூதி வளாகத்தை அகழ்வாய்வு செய்து, 2008-இல் எழுதிய Rāma, His Historicity, Mandir and Setu: Evidence of Literature, Archaeology and Other Sciences எனும் நூலில் கீழ் வருமாறு கூறுகிறார்: "பாபர் மசூதியின் அடித்தளத்தை தாங்கும் 12 தூண்கள் இந்து கட்டிட கலைநயம் கொண்டதுடன், இந்துக் கடவுள்களில் உருவங்கள் பொறிக்கப்பட்டுள்ளது. இத்தூண்கள் பாபர் மசூதியின் ஒருங்கிணைந்த பகுதி அல்ல; இத்தூண்கள் பாபர் மசூதிக்கு அந்நியமானது."
மறைவு
பி. பி. லால் தமது 101வது அகவையில் உடல்நலக்குறைவால் லக்னோவில் 10 செப்டம்பர் 2022 அன்று காலமானார்.
வெளி இணைப்புகள்
பகுப்பு:1921 பிறப்புகள் பகுப்பு:2022 இறப்புகள் பகுப்பு:இந்தியத் தொல்லியலாளர்கள் பகுப்பு:பத்ம பூசண் விருது பெற்றவர்கள் பகுப்பு:பத்ம விபூசண் விருது பெற்றவர்கள் பகுப்பு:உத்தரப் பிரதேச நபர்கள் பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
ஐக்கிய அமெரிக்கக் கடற்படை அருங்காட்சியகம்
ஐக்கிய அமெரிக்கக் கடற்படைத் தேசிய அருங்காட்சியகம் என்ற முழுப்பெயர் கொண்ட ஐக்கிய அமெரிக்கக் கடற்படை அருங்காட்சியகம் (U.S. Navy Museum) ஐக்கிய அமெரிக்கக் கடற்படையின் முதன்மை அருங்காட்சியகம் ஆகும். இது, அமெரிக்காவின் வாசிங்டன் டி. சி. யிலுள்ள வாசிங்டன் கடற்படை தளப் பகுதியில் உள்ள பழைய கடற்படைச் சுடுகலன் தொழிற்சாலையின் ஒரு பகுதியில் அமைந்துள்ளது. அமெரிக்கக் கடற்படையின் வரலாற்றுத் திட்டமான கடற்படை வரலாற்று மையத்தின் ஒரு பகுதியான இந்த அருங்காட்சியகம், இக் கடற்படையின் 12 அருங்காட்சியகங்களில் ஒன்று.
இந்த அருங்காட்சியகத்தில், கப்பல் மாதிரிகள், சீருடைகள் உட்பட்ட பலவகையான கடற்படையோடு தொடர்புள்ள பொருட்கள் காட்சிக்கு வைக்கப்பட்டுள்ளன. இது விடய அடிப்படையில் பல்வேறு பிரிவுகளாகப் பிரிக்கப்பட்டுள்ளது.
வெளியிணைப்புக்கள்
பகுப்பு:அமெரிக்க அருங்காட்சியகங்கள்
ஹிலாரியுஸ் (திருத்தந்தை)
திருத்தந்தை ஹிலாரியுஸ் (Pope Hilarius) கத்தோலிக்க திருச்சபையின் 46ஆம் திருத்தந்தையாக 461ஆம் ஆண்டு நவம்பர் 19ஆம் நாளிலிருந்து பெப்ருவரி 29, 468 வரை ஆட்சி செய்தார். அவரது மரணத்துக்குப் பின் அவர் ஒரு புனிதராக கத்தோலிக்க திருச்சபையால் ஏற்கப்பட்டார்.
வரலாறு
ஹிலாரியுஸ் சார்தீனியாவில் பிறந்தார். அவர் பிறந்த ஆண்டு உறுதியாகத் தெரியவில்லை. திருத்தந்தை லியோவின் ஆட்சிக் காலத்தில் ஹிலாரியுஸ் அவருக்கு தலைமைத் திருத்தொண்டராகப் பணிபுரிந்தார். அவர் உரோமைத் திருப்பீடத்தின் உரிமைகளை நிலைநாட்டுவதில் தீவிரமாக உழைத்தார்.
449இல் முறைமாறி கூட்டப்பட்ட எபேசு பொதுச்சங்கத்தின்போது ஹிலாரியுஸ் திருத்தந்தை லியோவின் வழிமுறைகளைச் செயல்படுத்த முனைந்து உழைத்தார். அப்பொதுச்சங்கம் காண்ஸ்டாண்டிநோபுள் ஆயராக இருந்த ஃபிளேவியனைக் கண்டித்ததை ஹிலாரியுஸ் எதிர்த்தார்.
திருத்தந்தை லியோவின் கடிதத் தொகுப்பில் ஹிலாரியுஸ் எழுதிய ஒரு கடிதமும் உள்ளது. அது பேரரசி புல்க்கேரியா (en:Pulcheria) என்பவருக்கு எழுதப்பட்டது. அக்கடிதத்தில் அவர் திருத்தந்தையின் கடிதத்தைப் பொதுச்சங்கத்திற்குப் பிறகு பேரரசியிடம் ஒப்படைக்கத் தவறியதற்கு வருத்தம் தெரிவிக்கிறார். ஆனால், எபேசில் நடந்த முறைகேடான சங்கத்தில் நிகழ்ந்தவற்றைப் பற்றிய செய்தியை அவர் திருத்தந்தைக்குக் கொண்டு சேர்ப்பதற்கு முன் பல இன்னல்களைச் சந்திக்க வேண்டியதாயிற்று. அவர் உரோமைக்கோ காண்ஸ்டாண்டிநோபுளுக்கோ செல்வதை விரும்பாத அலெக்சாந்திரிய தியோஸ்கூருஸ் என்பவரின் கைகளிலிருந்து தப்பிச் சென்று, திருத்தந்தைக்கு செய்தி அளிக்க பெரும் பாடுபட்டார்.
ஆற்றிய பணிகள்
ஹிலாரியுசுக்கு முன் திருத்தந்தையாகப் பணியாற்றிய முதலாம் லியோ உரோமைத் திருச்சபையின் அதிகாரத்தை உறுதியாக நிலைநாட்டி புகழ்பெற்றிருந்தார். ஹிலாரியுசு திருத்தந்தை லியோவின் அடியொற்றி பணிபுரிந்தார் என்றாலும் லியோவைப் போன்று புகழ்பெறவில்லை. இருப்பினும் அவர் ஆற்றிய பணிகளுள் சில குறிப்பிடத் தக்கவை.
திருச்சபையில் நிகழ்ந்த நீசேயா பொதுச்சங்கம் (ஆண்டு: 325), எபேசு பொதுச்சங்கம் (ஆண்டு: 431), கால்செதோன் பொதுச்சங்கம் (ஆண்டு: 451) திருத்தந்தை லியோ கால்செதோன் பொதுச்சங்கத்திற்கு எழுதிய கடிதம் ஆகியவற்றில் அடங்கியிருந்த போதனைகளை வலியுறுத்தி ஹிலாரியுஸ் கீழைத் திருச்சபைத் தலைவர்களுக்கு எழுதியதாகத் தெரிகிறது.
ஹிலாரியுஸ் திருச்சபைப் போதனைகளுக்கு எதிராக ஆங்காங்கே எழுந்த திரிபுக் கொள்கைகளைக் கண்டித்தார். உரோமைத் திருப்பீடத்தின் அதிகாரத்தை நிலைநாட்டினார்.
திருத்தந்தை ஹிலாரியுஸ் உரோமையின் புதிய பேரரசனாயிருந்த அந்தேமியுஸ் என்பவரை அணுகி, அவர் திரிபுக்கொள்கையினருக்கு உரோமையில் இடம் கொடுத்தல் கூடாது என்று கேட்டுக்கொண்டார்.
மேலும் எசுப்பானியா, கால் (இன்றைய பிரான்சு பகுதி) முதலிய பிரதேசங்களில் திருச்சபைச் செயல்பாடுகள் குறித்து வழிமுறைகள் நல்கினார். அங்கு நடந்த திருச்சபை ஆட்சிமுறையில் ஹிலாரியுஸ் பல முறை தலையிட்டு தம் அதிகாரத்தை நிலைநாட்டினார்.
ஆயர்கள் நியமனம் பற்றி
திருத்தந்தை ஹிலாரியுஸ் 465ஆம் ஆண்டில் உரோமை நகரின் புனித மரியா பெருங்கோவிலில் ஒரு சங்கத்தைக் கூட்டினார். இறக்கும் தருவாயில் இருக்கும் ஓர் ஆயர் தமக்குப் பின் யார் ஆவார் என்று யாரையும் குறித்துக் கூறுதல் முறைகேடானது என்று அறிவித்தது.
கட்டடப் பணிகள்
திருத்தந்தை உரோமை நகரில் பல கோவில் கட்டடங்களை எழுப்பியும், புதுப்பித்து அழகுபடுத்தியும் பணிகள் புரிந்தார். புனித யோவான் பெருங்கோவிலில் மூன்று சிறுகோவில்களைக் கட்ட அவர் ஏற்பாடு செய்தார். அவற்றுள் ஒன்றை அவர் நற்செய்தியாளரான புனித யோவானுக்கு அர்ப்பணித்தார். இது பற்றிய விளக்கம் வருமாறு:
திருத்தந்தை லியோவின் காலத்தில் எபேசு நகரில் முறைகேடாகக் கூட்டப்பட்ட பொதுச்சங்கத்தில் லியோவின் பதிலாளாகச் செயல்பட்ட ஹிலாரியுஸ் தம் கருத்தை ஆதரிக்கவில்லை என்று கருதிய சிலர் அவரைப் பிடிக்க திட்டம் தீட்டினார்கள் இதை அறிந்த ஹிலாரியுசு அவர்களின் கைகளிலிருந்து தப்பியோடி, எபேசு நகருக்கு வெளியே அமைந்திருந்த புனித நற்செய்தி யோவானின் கல்லறைப் பகுதியில் ஒளிந்துகொண்டு உயிர்தப்பினார். இவ்வாறு தாம் உயிர்பிழைத்ததற்கு புனித யோவானின் அருளே காரணம் என்றுணர்ந்த ஹிலாரியுஸ் புனித யோவானுக்குத் தம் வணக்கத்தைத் தெரிவிக்கும் பொருட்டு மேற்கூறிய சிறுகோவிலைக் கட்டுவித்தார்.
455ஆம் ஆண்டு நிகழ்ந்த வாண்டல் படையெடுப்பின் போது உரோமைக் கோவில்கள் பலவற்றிலிருந்து பொன்னும் பிற செல்வங்களும் கொள்ளையடிக்கப்பட்டிருந்தன. அக்கோவில்கள் மீண்டும் தலைதூக்கி எழும் வண்ணம் ஹிலாரியுஸ் பல நன்கொடைகளை வழங்கினார்.
மேலும், திருத்தந்தை ஹிலாரியுஸ் புனித இலாரன்சு பெருங்கோவிலை அடுத்து ஒரு துறவற இல்லத்தை நிறுவினார்.
இறப்பும் அடக்கமும்
திருத்தந்தை ஹிலாரியுஸ் 468ஆம் ஆண்டு, பெப்ருவரி மாதம் 29ஆம் நாள் இறந்தார். அவர் அழகுபடுத்திய புனித இலாரன்சு பெருங்கோவிலில் அவரது உடல் அடக்கம் செய்யப்பட்டது.
அவர் இறந்த நாளான பெப்ருவரி 28ஆம் நாளில் அவருடைய திருவிழா கொண்டாடப்படுகிறது.
வெளி இணைப்புகள்
பகுப்பு:திருத்தந்தையர்கள் பகுப்பு:இத்தாலிய திருத்தந்தையர்கள் பகுப்பு:468 இறப்புகள்
தமிழ்நாடு மின்னணுவியல் கழகம்
தமிழ்நாடு மின்னணு நிறுவனம் (எல்காட், ELCOT) தமிழ்நாடு அரசால் இந்திய நிறுவனங்கள் சட்டம்-1956-ன்படி நிறுவப்பட்ட ஒரு அரசு நிறுவனமாகும். இது தமிழ்நாடு அரசின் தகவல் தொழிலநுட்பத் துறையின் திட்டங்களைச் செயல்படுத்தும் ஒரு முகமை நிறுவனமாகச் செயல்பட்டு வருகிறது. தமிழ்நாட்டில் மின்னணுவியல் நிறுவனங்களை உருவாக்கும் அமைப்பாக சென்னையிலுள்ள நிறுவனங்களின் பதிவாளர் அலுவலகத்தில் 1977 ஆம் ஆண்டில் மார்ச் 21 அன்று பதிவு செய்யப்பட்டு பணிகளைத் தொடங்கியது.
வெளி இணைப்புகள்
பகுப்பு:தமிழ்நாடு அரசு நிறுவனங்கள்
பகுப்பு:தமிழ்நாடு அரசின் அமைப்புகள்
இரா. புதுப்பட்டி
'''ஆர். புதுப்பட்டி (ஆங்கிலம்:R.Pudupatti'''), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் இராசிபுரம் வட்டத்தில் இருக்கும் ஒரு பேரூராட்சி ஆகும். இப்பேரூராட்சி பொதுமக்களுக்கு காவிரி கூட்டு குடிநீர் திட்டத்தின் மூலம் தினந்தோறும் 70 எல்.பி.சி.டி. குடிநீர் விநியோகம் செய்யப்படுகிறது
அமைவிடம்
ஆர். புதுப்பட்டி பேரூராட்சிக்கு தெற்கில் 41 கிமீ தொலைவில் நாமக்கல் உள்ளது. இதனருகே உள்ள தொடருந்து நிலையம் 13 கிமீ தொலைவில் உள்ள இராசிபுரத்தில் உள்ளது. இதன் கிழக்கே ஆத்தூர் 43 கிமீ; வடக்கில் சேலம் 38 கிமீ தொலைவில் உள்ளது.
பேரூராட்சியின் அமைப்பு
17.20 சகிமீ பரப்பும்,  பேரூராட்சி மன்ற  15 உறுப்பினர்களையும், 31 தெருக்களையும் கொண்ட இப்பேரூராட்சி இராசிபுரம்   (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி    2,105   வீடுகளும், 7,478 மக்கள்தொகையும் கொண்டது.
வெளி இணைப்புகள்
பகுப்பு:நாமக்கல் மாவட்டத்தில் உள்ள பேரூராட்சிகள்
இரண்மை சென் குப்தா
இரண்மை சென் குப்தா (Hiranmay Sen Gupta, ஆகத்து 1, 1934 – சனவரி 8, 2022)  வங்காளதேச நாட்டைச் சேர்ந்த ஓர் இயற்பியலாளர் ஆவார். 1934 ஆம் ஆண்டு ஆகத்து மாதம் முதல் தேதியன்று இவர் பிறந்தார். அணு இயற்பியலில் நிபுணத்துவம் பெற்றவராகத் திகழ்ந்தார். சுமார் 200 ஆராய்ச்சி இதழ்களை வெளியிட்டுள்ளார். 1977 ஆம் ஆண்டு முதல் வங்காளதேச அறிவியல் அகாதமியில் உறுப்பினராக உள்ளார்.
ஸ்ரீதட்சிணாமூர்த்தி ஸ்தோத்திரம்
ஸ்ரீதட்சிணாமூர்த்தி ஸ்தோத்திரம் ஆதிசங்கரர் அருளிய ஸ்தோத்திரம். ஆதிசங்கரரின் சீடர் சுரேஸ்வராச்சாரியார் ஸ்ரீதட்சிணாமூர்த்தி ஸ்தோத்திரத்திற்கு விளக்கவுரை இயற்றியுள்ளார். ஆதி குரு தட்சிணாமூர்த்தியை துதிப்பது போல் அமைந்துள்ளன இந்தப்பாடல்கள்.
இரண்மை சென் குப்தா
ஆரம்பகால வாழ்க்கை மற்றும் கல்வி
1963 ஆம் ஆண்டு இரண்மை சென் குப்தா  இயோசப் ரோட்பிளாட்டின் மேற்பார்வையில் லண்டன் பல்கலைக்கழகத்தில் இருந்து அணு இயற்பியலில் முனைவர் பட்டம் பெற்றார்.
ஸ்ரீதட்சிணாமூர்த்தி ஸ்தோத்திரம்
ஸ்ரீதட்சிணாமூர்த்தி ஸ்தோத்திரப் பாடல்களை பாடுவதும், சிந்திப்பதும் ஓர் ஆன்மீக தியானம் என்று பத்தாவது பாடலில் கூறப்பட்டுள்ளது.